CELEX: 32019D0872
Language: hu
Date: 2019-03-26 00:00:00
Title: A Bizottság (EU) 2019/872 végrehajtási határozata (2019. március 26.) az egyesült királysági kifizető ügynökségek által a 2018-as pénzügyi évre vonatkozóan benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlák elszámolásáról (az értesítés a C(2019) 2358. számú dokumentummal történt)

28.5.2019   
               
               
                  HU
               
               
                  Az Európai Unió Hivatalos Lapja
               
               
                  L 140/98
               
            
         A BIZOTTSÁG (EU) 2019/872 VÉGREHAJTÁSI HATÁROZATA
         (2019. március 26.)
         az egyesült királysági kifizető ügynökségek által a 2018-as pénzügyi évre vonatkozóan benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlák elszámolásáról
         
            
               (az értesítés a C(2019) 2358. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 51. cikkére,
         a Mezőgazdasági Alapok Bizottságával való konzultációt követően,
         mivel:
         
                     (1)
                  
                  
                     Az 1306/2013/EU rendelet 51. cikke értelmében a Bizottságnak a tagállamok által benyújtott – a záróelszámoláshoz szükséges információkat és a számlák teljességére, pontosságára és valódiságára vonatkozó ellenőri véleményt is magukban foglaló – éves elszámolások, valamint a tanúsító szervek által elkészített jelentések alapján az adott költségvetési évet követő év május 31-ig el kell számolnia az ugyanazon rendelet 7. cikkében említett kifizető ügynökségek számláit.
                  
               
                     (2)
                  
                  
                     Az 1306/2013/EU rendelet 39. cikke értelmében a mezőgazdasági pénzügyi év az n–1. év október 16-án veszi kezdetét és az n. év október 15-én ér véget. A 2018-as pénzügyi évre vonatkozó számlák elszámolásakor – az Európai Mezőgazdasági Vidékfejlesztési Alap (EMVA) kiadásaira, valamint az Európai Mezőgazdasági Garanciaalap (EMGA) kiadásaira vonatkozó referencia-időszakok összehangolása érdekében – az Egyesült Királyság tekintetében 2017. október 16. és 2018. október 15. között felmerült kiadásokat kell figyelembe venni, a 908/2014/EU bizottsági végrehajtási rendelet (2) 11. cikkének (1) bekezdésében foglalt rendelkezéseknek megfelelően.
                  
               
                     (3)
                  
                  
                     Tekintettel arra, hogy az Egyesült Királyság már közölte a szükséges számviteli adatokat a Bizottsággal, helyénvaló az 1306/2013/EU rendelet 51. cikkének megfelelően elfogadni a vonatkozó záróelszámolási határozatot.
                  
               
                     (4)
                  
                  
                     A 908/2014/EU végrehajtási rendelet 33. cikke (2) bekezdésének második albekezdése értelmében az ugyanazon cikk (1) bekezdése szerinti záróelszámolási határozat alapján az egyes tagállamok által visszafizetendő vagy részükre folyósítandó összegeket úgy kell meghatározni, hogy az érintett pénzügyi évhez kapcsolódó időközi kifizetéseket ki kell vonni az adott év tekintetében a 33. cikk (1) bekezdése szerint elismert kiadásokból.
                  
               
                     (5)
                  
                  
                     Az információknak az Egyesült Királyság általi megküldését, valamint az összes szükséges ellenőrzés és módosítás elvégzését követően a Bizottságnak immár módjában áll határozatot hozni a következő kifizető ügynökségek által benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokhoz kapcsolódó számlák teljességéről, pontosságáról és valódiságáról: „Department of Agriculture, Environment and Rural Affairs”, „The Scottish Government Rural Payments and Inspections Directorate” és „Rural Payments Agency”. A Bizottság megvizsgálta az Egyesült Királyság által benyújtott információkat, és e határozat elfogadásának napja előtt tájékoztatta az Egyesült Királyságot az általa végzett ellenőrzések eredményeiről, valamint a szükséges módosításokról.
                  
               
                     (6)
                  
                  
                     Az éves elszámolások és a kísérő dokumentumok az említett kifizető ügynökségek vonatkozásában lehetővé teszik a Bizottság számára, hogy határozatot hozzon a benyújtott éves elszámolások teljességéről, pontosságáról és valódiságáról.
                  
               
                     (7)
                  
                  
                     Az Egyesült Királyság „Welsh Government” kifizető ügynökségének esetében a benyújtott információk további vizsgálatokat tesznek szükségessé, így a szóban forgó ügynökség számláit nem lehet e határozatban elszámolni.
                  
               
                     (8)
                  
                  
                     Az 1306/2013/EU rendelet 54. cikkének (2) bekezdése értelmében a szabálytalanságok miatti visszafizettetés elmaradásának pénzügyi következményeit 50 %-ban az érintett tagállam viseli, amennyiben a visszafizettetés nem történik meg a visszafizetésre való felhívást követő négy, illetve – ha a visszafizettetés nemzeti bírósági eljárás tárgyát képezi – nyolc éven belül. Az 1306/2013/EU rendelet 54. cikkének (4) bekezdése előírja a tagállamok számára, hogy a 908/2014/EU végrehajtási rendelet 29. cikke értelmében a Bizottsághoz benyújtandó éves elszámolásukhoz csatoljanak egy, az 1306/2013/EU rendelet 54. cikkének (2) bekezdése alapján általuk viselendő összegeket feltüntető, tanúsított táblázatot. A visszafizettetendő összegek bejelentésére vonatkozó tagállami kötelezettség végrehajtásával kapcsolatos szabályokat a 908/2014/EU végrehajtási rendelet állapítja meg. A visszafizettetendő összegekre vonatkozó adatszolgáltatást a tagállamok a 908/2014/EU végrehajtási rendelet II. mellékletében található táblázatminta alapján kötelesek teljesíteni. A tagállamok által kitöltött táblázatok alapján a Bizottságnak határozatot kell hoznia a négy, illetve nyolc évnél régebbi szabálytalanságok miatti visszafizettetések elmaradásának pénzügyi következményeiről.
                  
               
                     (9)
                  
                  
                     Az 1306/2013/EU rendelet 54. cikkének (3) bekezdése értelmében a tagállamok megfelelően indokolt esetben dönthetnek úgy, hogy nem hajtják végre a visszafizettetést. Ilyen határozatot csak abban az esetben hozhatnak, ha a már felmerült és a várhatóan felmerülő költségek összege meghaladja a visszafizetendő összeget, vagy ha nincs lehetőség visszafizettetésre, mert a nemzeti joggal összhangban megállapítást nyert és elfogadásra került az adós vagy a szabálytalanságért jogi felelősséggel tartozó személyek fizetésképtelensége. Ha a határozatot a visszafizetésre való felhívás időpontját követő négy éven belül vagy – amennyiben a visszafizettetés nemzeti bírósági eljárás tárgyát képezi – nyolc éven belül meghozzák, a visszafizettetés elmaradásából származó pénzügyi következmények 100 %-át az uniós költségvetésből kell finanszírozni. Az 1306/2013/EU rendelet 54. cikkének az ugyanazon rendelet 102. cikke (1) bekezdése első albekezdése c) pontjának iv. alpontjával összefüggésben értelmezett (4) bekezdése szerinti összefoglaló jelentésben szerepelnek azok a pénzösszegek, amelyek esetében az Egyesült Királyság úgy döntött, hogy nem hajtja végre a visszafizettetési eljárást; a jelentés tartalmazza továbbá e döntés indokolását is. Az ilyen összegek ennélfogva nem az Egyesült Királyságot terhelik, következésképpen azokat az uniós költségvetésből kell fedezni.
                  
               
                     (10)
                  
                  
                     E határozatban figyelembe kell venni az 1306/2013/EU rendelet 54. cikke (2) bekezdésének az EMVA 2007–2013-as programozási időszaka tekintetében történő alkalmazásából kifolyólag még ezután az Egyesült Királyságra terhelendő összegeket is.
                  
               
                     (11)
                  
                  
                     Az 1306/2013/EU rendelet 36. cikke (3) bekezdésének b) pontja úgy rendelkezik, hogy az időközi kifizetések teljesítése során a teljes előirányzott EMVA-hozzájárulás felső határait nem szabad túllépni. A 908/2014/EU végrehajtási rendelet 23. cikkének (2) bekezdése értelmében amennyiben a kiadásigazoló nyilatkozatokban szereplő összegek együttesen meghaladják a vidékfejlesztési programra előirányzott teljes összeget, a kifizetéseket az előirányzott teljes összegig lehet teljesíteni, az 1306/2013/EU rendelet 34. cikkének (2) bekezdésében meghatározott felső összeghatár sérelme nélkül. Ezt a maximált összeget a Bizottság később, a módosított pénzügyi terv elfogadását követően vagy a programozási időszak lezárásakor téríti vissza.
                  
               
                     (12)
                  
                  
                     Az 1306/2013/EU rendelet 51. cikkével összhangban indokolt úgy rendelkezni, hogy e határozat nem érintheti azokat a Bizottság által elfogadandó későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból,
                  
               ELFOGADTA EZT A HATÁROZATOT:
         
            1. cikk
            Az egyesült királysági „Department of Agriculture, Environment and Rural Affairs”, „The Scottish Government Rural Payments and Inspections Directorate” és „Rural Payments Agency” kifizető ügynökségeknek az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlái a 2018-as pénzügyi év tekintetében elszámolásra kerülnek.
            Az e határozat alapján az egyes vidékfejlesztési programok vonatkozásában az Egyesült Királyság által visszafizetendő vagy részére kifizetendő pénzösszegeket e határozat I. melléklete állapítja meg.
         
         
            2. cikk
            Az egyesült királysági „Welsh Government” kifizető ügynökségnek a II. mellékletben szereplő, a 2014–2020-as programozási időszakhoz kapcsolódóan az EMVA által finanszírozott vidékfejlesztési programok 2018-as pénzügyi évet érintő kiadásaira vonatkozó számlái nem tartoznak e határozat hatálya alá, így azok egy későbbi záróelszámolási határozat tárgyát képezik.
         
         
            3. cikk
            Az 1306/2013/EU rendelet 54. cikke (2) bekezdésének az EMVA 2014–2020-as és 2007–2013-as programozási időszaka tekintetében történő alkalmazásából eredően az Egyesült Királyságra terhelendő pénzösszegeket e határozat III. melléklete határozza meg.
         
         
            4. cikk
            E határozat nem érinti azokat a Bizottság által az 1306/2013/EU rendelet 52. cikke alapján elfogadott, szabályszerűségi záróelszámolással kapcsolatos esetleges későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból.
         
         
            5. cikk
            Ennek a határozatnak Nagy-Britannia és Észak-Írország Egyesült Királysága a címzettje.
         
         
            Kelt Brüsszelben, 2019. március 26-án.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 549. o.
         
         
            (2)  A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
      
      
         
            I. MELLÉKLET
            
               ELSZÁMOLT EMVA-KIADÁSOK VIDÉKFEJLESZTÉSI PROGRAMONKÉNT – 2018-AS PÉNZÜGYI ÉV
            
            A TAGÁLLAM ÁLTAL VISSZAFIZETENDŐ VAGY RÉSZÉRE KIFIZETENDŐ ÖSSZEG PROGRAMONKÉNT
            
               Jóváhagyott programok az EMVA felé a 2014–2020-as időszakra bejelentett kiadásokkal
            
            
                        EUR-ban
                     
                  
                        Tagállam
                     
                     
                        CCI
                     
                     
                        2018-as kiadások
                     
                     
                        Korrekciók
                     
                     
                        Összesen
                     
                     
                        Újra fel nem használható összegek
                     
                     
                        A 2018-as pénzügyi évre elszámolt elfogadott összeg
                     
                     
                        A tagállam részére a pénzügyi évre visszatérített időközi kifizetések
                     
                     
                        A tagállam által visszafizetendő (–) vagy részére kifizetendő (+) összeg
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            II. MELLÉKLET
            
               A KIFIZETŐ ÜGYNÖKSÉGEK SZÁMLÁINAK ELSZÁMOLÁSA
            
            2018-AS PÉNZÜGYI ÉV – EMVA
            
               Azon kifizető ügynökségek és programok jegyzéke, amelyek számlái elkülönítésre kerülnek és későbbi elszámolási határozat tárgyát képezik
            
            
                        Tagállam
                     
                     
                        Kifizető ügynökség
                     
                     
                        Program
                     
                  
                        Egyesült Királyság
                     
                     
                        Welsh Government
                     
                     
                        2014UK06RDRP004
                     
                  
      
      
         
            III. MELLÉKLET
            
               A KIFIZETŐ ÜGYNÖKSÉGEK SZÁMLÁINAK ELSZÁMOLÁSA
            
            2018-AS PÉNZÜGYI ÉV – EMVA
            
               Az 1306/2013/EU rendelet 54. cikkének (2) bekezdése szerinti korrekciók
            
            
                         
                     
                     
                         
                     
                     
                        A 2014–2020-as programozási időszakhoz kapcsolódó korrekciók
                     
                     
                        A 2007–2013-as programozási időszakhoz kapcsolódó korrekciók
                     
                  
                        Tagállam
                     
                     
                        Pénznem
                     
                     
                        Hazai pénznemben
                     
                     
                        EUR-ban
                     
                     
                        Hazai pénznemben
                     
                     
                        EUR-ban
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Azon kifizető ügynökségek esetében, amelyeknek a számlái elkülönítésre kerültek, az 54. cikk (2) bekezdése szerinti csökkentést a számlák elszámolására vonatkozó javaslat előterjesztésekor kell alkalmazni.